Landsrettens dom i sag om, hvorvidt den ulykke, som appellanten var udsat for, var en arbejdsskade, og dermed omfattet af lov om arbejdsskadesikring, blev stadfæstes
Ret: Højesteret (3. instans)
Faggruppe: Civilsag — Almindelig civil sag
Sagsemner: Arbejdsskade og arbejdsmiljø;
Retspleje og civilproces;

/

Befordring fra hjem til arbejde ikke omfattet af arbejdsskadesikringsloven

A var ansat som vikar hos et vikarbureau og havde midlertidigt arbejde på Esbjerg Sygehus. Da A en morgen i egen bil
kørte fra sit hjem til sygehuset, kom hun ud for en færdselsulykke. 

Spørgsmålet for Højesteret var, om de skader, hun pådrog sig ved færdselsulykken, kunne anerkendes som arbejds-
skade efter arbejdsskadesikringsloven. 

A blev ikke den pågældende dag tilkaldt af sin arbejdsgiver, og hun kunne have valgt anden transportform, blot hun 
mødte til tiden. Det forhold, at det var en betingelse for A’s ansættelse som vikar, at hun havde bil, og at hun modtog
skattefri kørselsgodtgørelse, indebar ikke, at tjenesteforholdet eller hensynet til virksomhedens interesser kunne anses at
have haft indflydelse på befordringen denne dag. A’s befordring fra hendes hjem til arbejdspladsen var derfor ikke omfat-
tet af arbejdsskadesikringsloven. En dom fra E   -   U Domstolen vedrørende det såkaldte arbejdstidsdirektiv kunne ikke føre
til en anden forståelse af reglerne.

Landsretten var nået til samme resultat.